Krop og bevægelse.

Vi har i krudtuglen valgt at have fokus på læringspunktet, krop og bevægelse i uge 21 Børn i alle aldre har brug for at bevæge sig gennem fysiske aktiviteter. Ved fysisk aktivitet udvikler børn bl.a. muskler, led, sanser samt motoriske færdigheder.

Vi vil i denne uge udfordre børnene på det fysiske samt det psykiske plan. Vi vil præsentere dem for forskellige måder at bruge kroppen på. Kroppen er barnets værktøj til at opleve verden og samtidig et stort sammensat sansesystem som udgør fundamentet for barnets erfaring, viden samt følelsesmæssige og sociale processer. Børn der er fysisk aktive bliver fortrolige med deres krop og oftest udvikler de lyst til at lege, bruge kroppen og lære.

Som en effekt af bevægelse og kropskendskab udvikler barnet selvtillid, sociale kompetencer og mere overskud i hverdagen

I denne uge er det vigtigt at jeres børn er i krudtuglen senest kl. 9.15. Vi vil hver morgen lave opvarmningsøvelser med børnene, det kan være løb, gymnastik eller noget helt tredje.

* *Fysisk og psykisk velvære starter i kroppen.*
* *Børn skal have kendskab til kroppens grundlæggende funktioner og støttes i at udvikle forståelse og respekt for egen og andres kropslighed.*
* *Børn skal have mulighed for aktivt at udforske og tilegne sig den fysiske, sociale og kulturelle verden gennem alle sanser*

Mandag starter vi idrætsugen på Sundby stadion og dyste der, i forskellige atletik discipliner. Til Jeres orientering er Krummerne og Førskolen tilbage i huset igen omkring kl. 14.00 og vuggestuen omkring kl. 12.00.

Jeres børn skal i denne uge have tøj på som de kan bevæge sig i - og sko som er gode at løbe eller hoppe i.

 Med venlig hilsen

 Personalet i Krudtuglen